                            
[image: konturas]

ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PASIRENGIMO SKIEPIJIMUI COVID-19 LIGOS (KORONAVIRUSO INFEKCIJOS) VAKCINA ŠAKIŲ RAJONO SAVIVALDYBĖJE

2021 m.  balandžio 12  d.  Nr. AT-
Šakiai


Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro valstybės lygio ekstremaliosios situacijos operacijų vadovo 2020 m. gruodžio 4 d. sprendimu Nr. V-2819 „Dėl pasirengimo vakcinacijai COVID -19 ligos (koronaviruso infekcijos) vakcina“ pakeitimu:
1. P a s k i r i u: 
1.1. rajono savivaldybės administracijos vyriausiąją specialistę (savivaldybės gydytoją) Editą Zubrickienę Šakių rajono savivaldybės skiepijimo COVID-19 ligos (koronaviruso infekcijos) vakcina koordinatore (toliau – skiepijimo koordinatorius). 
1.2. VšĮ Šakių pirminės asmens sveikatos priežiūros centrą skiepijimą COVID-19 ligos (koronaviruso infekcijos) vakcina organizuojančia asmens sveikatos priežiūros įstaiga. 
2. P a v e d u:
2.1. skiepijimo koordinatoriui vykdyti Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos apraše, patvirtintame Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ nustatytas funkcijas.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.
Administracijos direktorius                                                                                 Dainius Grincevičius

